

**คำประกาศเกี่ยวกับความเป็นส่วนตัว (Privacy Notice)**

**การประชุมชี้แจงและการตกลงร่วมกันเพื่อเข้าสำรวจข้อมูลขอบเขตการใช้ประโยชน์ที่ดินรายแปลง**

**และการจัดทำแผนที่ดินรายแปลงของเกษตรกร**

**ของสถาบันวิจัยและพัฒนาพื้นที่สูง (องค์การมหาชน)**

---------------------------------------------------------------------------------------------------------------

คำประกาศเกี่ยวกับความเป็นส่วนตัว (“**ประกาศ**”) นี้ จัดทำขึ้นเพื่อให้ท่านซึ่งเป็นผู้เกี่ยวข้องกับ การประชุมชี้แจงและการตกลงร่วมกันเพื่อเข้าสำรวจข้อมูลขอบเขตการใช้ประโยชน์ที่ดินรายแปลง และการจัดทำแผนที่ดินรายแปลงของเกษตรกร (ซึ่งต่อไปในประกาศนี้ เรียกว่า “**กิจกรรมการประมวลผล**”) ได้ทราบและเข้าใจรูปแบบการเก็บรวบรวม ใช้ และเปิดเผย (“**ประมวลผล**”) ข้อมูลส่วนบุคคลที่ **สถาบันวิจัยและพัฒนาพื้นที่สูง (องค์การมหาชน)** (ซึ่งต่อไปในประกาศนี้ เรียกว่า “**สวพส.**” หรือ “**เรา**”) ดำเนินการ ในฐานะผู้ควบคุมข้อมูลส่วนบุคคล ในข้อมูลส่วนบุคคลที่เก็บรวบรวมจากท่านเพื่อการดำเนินการภายใต้กิจกรรมการประมวลผลนี้

ทั้งนี้ เราดำเนินการเกี่ยวกับการเก็บรวบรวม ใช้ หรือเปิดเผยข้อมูลส่วนบุคคลของท่าน ดังนี้

1. **ฐานกฎหมายในการประมวลผลข้อมูลส่วนบุคคล**

เราดำเนินการเก็บรวบรวมข้อมูลส่วนบุคคลของท่านภายใต้ฐาน ดังต่อไปนี้

🗹 ความจำเป็นเพื่อการปฏิบัติหน้าที่ตามกฎหมาย ได้แก่

1.1 ระเบียบสถาบันวิจัยและพัฒนาพื้นที่สูง (องค์การมหาชน) ว่าด้วยการเงิน และการบัญชี พ.ศ. 2557 และที่แก้ไขเพิ่มเติม

1.2 ประกาศสถาบันวิจัยและพัฒนาพื้นที่สูง (องค์การมหาชน) เรื่อง การเบิกค่าใช้จ่ายในการเดินทาง และค่าใช้จ่ายในการฝึกอบรม/ประชุม พ.ศ. 2553

 และเราเก็บรวบรวมข้อมูลส่วนบุคคลตามมาตรา 26 โดยได้รับความยินยอมจากท่าน

**2. วัตถุประสงค์ในการเก็บรวบรวมข้อมูลส่วนบุคคลของท่าน**

เราดำเนินการเก็บรวบรวมข้อมูลส่วนบุคคลของท่านเพื่อวัตถุประสงค์ ดังต่อไปนี้

2.1 เพื่อเบิกจ่ายค่าใช้จ่ายในการจัดประชุมชี้แจง

2.2 เพื่อการตกลงร่วมกันเพื่อเข้าสำรวจข้อมูลข้อมูลขอบเขตการใช้ประโยชน์ที่ดินรายแปลง และการจัดทำแผนที่ดินรายแปลงของเกษตรกร

**3. ข้อมูลส่วนบุคคลที่เราเก็บรวบรวมและใช้**

เพื่อวัตถุประสงค์ตามที่ได้แจ้งในข้อ 2. เราเก็บรวบรวมข้อมูลส่วนบุคคลของท่านดังรายการต่อไปนี้

3.1 แหล่งข้อมูลและรายการข้อมูลส่วนบุคคลที่เก็บรวบรวม มีดังนี้

|  |  |
| --- | --- |
| **แหล่ง/วิธีการเก็บรวบรวม** | **รายการข้อมูลส่วนบุคคล** |
| 1. เก็บข้อมูลจากท่านโดยตรง | - ชื่อ – สกุล- ภาพถ่ายผู้เข้าร่วมกิจกรรม- ลายนิ้วมือ |

3.2 จุดประสงค์การใช้งานข้อมูลส่วนบุคคล

|  |  |
| --- | --- |
| **จุดประสงค์ในการใช้ข้อมูล** | **รายการข้อมูลส่วนบุคคลที่ใช้** |
| 1. เพื่อเบิกจ่ายค่าใช้จ่ายในการจัดประชุมชี้แจง  | - ชื่อ – สกุล- ภาพถ่ายผู้เข้าร่วมกิจกรรม- ลายนิ้วมือ |
| 2. เพื่อการตกลงร่วมกันเพื่อเข้าสำรวจข้อมูลข้อมูลขอบเขตการใช้ประโยชน์ที่ดินรายแปลง และการจัดทำแผนที่ดินรายแปลงของเกษตรกร | - ชื่อ – สกุล- ภาพถ่ายผู้เข้าร่วมกิจกรรม- ลายนิ้วมือ |

4. การเปิดเผยข้อมูลส่วนบุคคลของท่าน

4.1 เราเปิดเผยข้อมูลส่วนบุคคลของท่านต่อบุคคลหรือนิติบุคคลดังต่อไปนี้

4.1.1 โครงการจัดทำแผนที่การใช้ประโยชน์ที่ดิน แผนที่ดินรายแปลงของเกษตรกร และแผนอนุรักษ์ฟื้นฟูทรัพยากรธรรมชาติและสิ่งแวดล้อมของชุมชน สำนักพัฒนา สวพส.

4.1.2 กลุ่มงานคลัง สำนักอำนวยการ สวพส.

4.1.3 หน่วยงานของรัฐหรือผู้มีอำนาจที่ สวพส. ต้องเปิดเผยข้อมูล ซึ่งมีอำนาจควบคุม กำกับ ดูแล เพื่อวัตถุประสงค์ในการดำเนินการตามกฎหมายหรือวัตถุประสงค์อื่นที่มีความสำคัญ

5. สิทธิตามพระราชบัญญัติคุ้มครองข้อมูลส่วนบุคคล พ.ศ. 2562 ของท่าน

พระราชบัญญัติคุ้มครองข้อมูลส่วนบุคคล พ.ศ. 2562 มีวัตถุประสงค์เพื่อให้ข้อมูลส่วนบุคคล ของท่านอยู่ในความควบคุมของท่านได้มากขึ้น โดยท่านสามารถใช้สิทธิตามพระราชบัญญัติคุ้มครองข้อมูล ส่วนบุคคล พ.ศ. 2562 เมื่อบทบัญญัติในส่วนที่เกี่ยวกับสิทธิของเจ้าของข้อมูลส่วนบุคคลมีผลใช้บังคับ ซึ่งมีรายละเอียดดังต่อไปนี้

5.1 สิทธิในการเข้าถึง รับสำเนาและขอให้เปิดเผยที่มาของข้อมูลส่วนบุคคลของท่านที่เราเก็บรวบรวมอยู่ เว้นแต่กรณีที่เรามีสิทธิปฏิเสธคำขอของท่านตามกฎหมายหรือคำสั่งศาล หรือกรณีที่คำขอของท่านจะมีผลกระทบที่อาจก่อให้เกิดความเสียหายต่อสิทธิและเสรีภาพของบุคคลอื่น

5.2 สิทธิในการขอแก้ไขข้อมูลส่วนบุคคลของท่านที่ไม่ถูกต้องหรือไม่ครบถ้วน เพื่อให้มีความถูกต้อง เป็นปัจจุบัน สมบูรณ์ และไม่ก่อให้เกิดความเข้าใจผิด

5.3 สิทธิในการขอให้ระงับการใช้ข้อมูลส่วนบุคคลของท่านในกรณีหนึ่งกรณีใดดังต่อไปนี้

5.3.1 เมื่ออยู่ในช่วงเวลาที่เราทำการตรวจสอบตามคำร้องขอของท่านให้แก้ไขข้อมูล ส่วนบุคคลของท่านให้ถูกต้อง สมบูรณ์และเป็นปัจจุบัน

5.3.2 ข้อมูลส่วนบุคคลของท่านถูกเก็บรวบรวม ใช้หรือเปิดเผยโดยมิชอบด้วยกฎหมาย

5.3.3 เมื่อข้อมูลส่วนบุคคลของท่านหมดความจำเป็นในการเก็บรักษาไว้ตามวัตถุประสงค์ ที่เราได้แจ้งไว้ในการเก็บรวบรวม แต่ท่านประสงค์ให้เราเก็บรักษาข้อมูลนั้นต่อไป เพื่อประกอบการใช้สิทธิตามกฎหมายของท่าน

5.3.4 เมื่ออยู่ในช่วงเวลาที่เรากำลังพิสูจน์ให้ท่านเห็นถึงเหตุอันชอบด้วยกฎหมายในการเก็บรวบรวมข้อมูลส่วนบุคคลของท่าน หรือตรวจสอบความจำเป็นในการเก็บรวบรวม ใช้ หรือเปิดเผยข้อมูลส่วนบุคคลของท่านเพื่อประโยชน์สาธารณะ อันเนื่องมาจาก การที่ท่านได้ใช้สิทธิคัดค้านการเก็บรวบรวม ใช้ หรือเปิดเผยข้อมูลส่วนบุคคลของท่าน

5.4 สิทธิในการคัดค้านการเก็บรวบรวม ใช้ หรือเปิดเผยข้อมูลส่วนบุคคลของท่าน เว้นแต่กรณีที่เรามีเหตุในการปฏิเสธคำขอของท่านโดยชอบด้วยกฎหมาย (เช่น เราสามารถแสดงให้เห็นว่าการเก็บรวบรวม ใช้ หรือเปิดเผยข้อมูลส่วนบุคคลของท่านมีเหตุอันชอบด้วยกฎหมายยิ่งกว่า หรือเพื่อการก่อตั้งสิทธิเรียกร้อง ตามกฎหมาย การปฏิบัติตามหรือการใช้สิทธิเรียกร้องทางกฎหมาย หรือเพื่อประโยชน์สาธารณะตามภารกิจของเรา)

6. ระยะเวลาในการเก็บรักษาข้อมูลส่วนบุคคล

เราเก็บรักษาข้อมูลส่วนบุคคลของท่านเป็นระยะเวลา 10 (สิบ) ปี ตามระเบียบสำนักนายกรัฐมนตรีว่าด้วยระเบียบสารบรรณ พ.ศ. 2526 และที่แก้ไขเพิ่มเติม

ทั้งนี้ เมื่อพ้นระยะเวลาดังกล่าวเราจะทำการลบ ทำลายเมื่อหมดความจำเป็นในการใช้ข้อมูล ส่วนบุคคลนั้น

**7. การรักษาความมั่นคงปลอดภัยข้อมูลส่วนบุคคล**

เรามีมาตรการในการรักษาความมั่นคงปลอดภัยข้อมูลส่วนบุคคลของท่านอย่างเหมาะสม ทั้งในเชิงเทคนิคและการบริหารจัดการ เพื่อป้องกันมิให้ข้อมูลสูญหาย หรือมีการเข้าถึง ทำลาย ใช้ เปลี่ยนแปลง แก้ไข หรือเปิดเผยข้อมูลส่วนบุคคลโดยไม่ได้รับอนุญาต ซึ่งสอดคล้องกับนโยบายและแนวปฏิบัติด้านความมั่นคงปลอดภัยสารสนเทศ (Information Security Policy) ของเรา

นอกจากนี้ เราได้กำหนดให้มีนโยบายการคุ้มครองข้อมูลส่วนบุคคลขึ้นโดยประกาศให้ทราบกัน โดยทั่วทั้งองค์กร พร้อมแนวทางปฏิบัติเพื่อให้เกิดความมั่นคงปลอดภัยในการเก็บรวบรวม ใช้ และเปิดเผยข้อมูลส่วนบุคคล โดยธำรงไว้ซึ่งความเป็นความลับ (Confidentiality) ความถูกต้องครบถ้วน (Integrity) และ สภาพพร้อมใช้งาน (Availability) ของข้อมูลส่วนบุคคล โดยเราได้จัดให้มีการทบทวนนโยบายดังกล่าว รวมถึงประกาศนี้ในระยะเวลาตามที่เหมาะสม

**8. การมีส่วนร่วมของเจ้าของข้อมูลส่วนบุคคล**

เราอาจเปิดเผยข้อมูลส่วนบุคคลก็ต่อเมื่อได้รับคำร้องขอจากเจ้าของข้อมูลส่วนบุคคล ผู้สืบสิทธิ์ ทายาท ผู้แทนโดยชอบธรรม หรือผู้อนุบาลหรือผู้พิทักษ์ตามกฎหมาย โดยส่งคำร้องขอผ่าน

เจ้าหน้าที่คุ้มครองข้อมูลส่วนบุคคล

sasitornp@hrdi.or.th หรือ rinthipt@hrdi.or.th

หรือตามที่อยู่ด้านล่างนี้

สถาบันวิจัยและพัฒนาพื้นที่สูง (องค์การมหาชน)

เลขที่ 65 หมู่ที่ 1 ถนนสุเทพ ตำบลสุเทพ

อำเภอเมืองเชียงใหม่ จังหวัดเชียงใหม่ 50200

โทร 053 328496-8

ในกรณีที่เจ้าของข้อมูล ผู้สืบสิทธิ์ ทายาท ผู้แทนโดยชอบธรรม หรือผู้พิทักษ์ตามกฎหมายมีการคัดค้านการจัดเก็บ ความถูกต้อง หรือการกระทำใด ๆ เช่น การแจ้งดำเนินการปรับปรุงแก้ไขข้อมูลส่วนบุคคล เราจะดำเนินการบันทึกหลักฐานคำคัดค้านดังกล่าวไว้เป็นหลักฐานด้วย

ทั้งนี้ เราอาจปฏิเสธสิทธิตามวรรคสองได้ตามกรณีที่มีกฎหมายกำหนด หรือในกรณีที่ข้อมูล ส่วนบุคคลของท่านถูกทำให้ไม่ปรากฏชื่อหรือสิ่งบอกลักษณะอันสามารถระบุตัวท่านได้

**9. ความรับผิดชอบของบุคคลซึ่งประมวลผลข้อมูลส่วนบุคคล**

เราได้กำหนดให้เจ้าหน้าที่เฉพาะผู้ที่มีอำนาจหน้าที่เกี่ยวข้องในการจัดเก็บรวบรวม ใช้ และเปิดเผยข้อมูลส่วนบุคคลของกิจกรรมการประมวลผลนี้เท่านั้นที่จะสามารถเข้าถึงข้อมูลส่วนบุคคลของท่านได้ โดยเราจะดำเนินการให้เจ้าหน้าที่ปฏิบัติตามประกาศนี้อย่างเคร่งครัด

**10. การเปลี่ยนแปลงแก้ไขคำประกาศเกี่ยวกับความเป็นส่วนตัว**

ในการปรับปรุงหรือเปลี่ยนแปลงประกาศนี้ เราอาจพิจารณาแก้ไขเปลี่ยนแปลงตามที่เห็นสมควร และจะทำการแจ้งให้ท่านทราบผ่านช่องทางต่าง ๆ ตามความเหมาะสม โดยมีวันที่ของเวอร์ชั่นล่าสุดกำกับอยู่ตอนท้าย อย่างไรก็ดี เราขอแนะนำให้ท่านโปรดตรวจสอบเพื่อรับทราบประกาศฉบับใหม่อย่างสม่ำเสมอ โดยเฉพาะก่อนที่ท่านจ้ะเปิดเผยข้อมูลส่วนบุคคลแก่เรา

โดยในการเข้าใช้งานผลิตภัณฑ์หรือบริการภายใต้กิจกรรมการประมวลผลนี้ของท่าน ถือเป็นการรับทราบตามข้อตกลงในประกาศนี้ ทั้งนี้ โปรดหยุดการใช้งานหากท่านไม่เห็นด้วยกับข้อตกลงในประกาศฉบับนี้ หากท่านยังคงใช้งานต่อไปภายหลังจากที่ประกาศนี้มีการแก้ไขและนำขึ้นประกาศในช่องทางข้างต้นแล้ว จะถือว่าท่านได้รับทราบการเปลี่ยนแปลงดังกล่าวแล้ว

**11. การติดต่อสอบถาม**

ท่านสามารถติดต่อสอบถามเกี่ยวกับประกาศฉบับนี้ได้ที่

เจ้าหน้าที่คุ้มครองข้อมูลส่วนบุคคล

sasitornp@hrdi.or.th หรือ rinthipt@hrdi.or.th

หรือตามที่อยู่ด้านล่างนี้

สถาบันวิจัยและพัฒนาพื้นที่สูง (องค์การมหาชน)

เลขที่ 65 หมู่ที่ 1 ถนนสุเทพ ตำบลสุเทพ

อำเภอเมืองเชียงใหม่ จังหวัดเชียงใหม่ 50200

โทร 053 328496-8